FORMAI PRITARTA

2014-2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2020 m. sausio 29 d. posėdžio protokolu Nr. 1(48)

(Prašymo skirti papildomą finansavimą projektui forma)

*Prašymo skirti papildomą finansavimą projektui forma (toliau – prašymas skirti papildomą finansavimą) pildoma tiesiogiai prisijungus prie Iš ES fondų lėšų bendrai finansuojamų projektų duomenų mainų svetainės (toliau – DMS)[[1]](#footnote-1).*

PRAŠYMAS SKIRTI PAPILDOMĄ FINANSAVIMĄ

# DUOMENYS APIE PROJEKTĄ, KURIAM ĮGYVENDINTI PRAŠOMA PAPILDOMO FINANSAVIMO

|  |  |
| --- | --- |
| **Iš Europos Sąjungos struktūrinių fondų lėšų bendrai finansuojamo projekto (toliau – projektas) kodas** | *Šiame lauke nurodomas projekto, kuriam įgyvendinti prašoma papildomo finansavimo, kodas. (Laukas užpildomas automatiškai pagal projekto sutarties duomenis.)**Nurodyti privaloma.* |
| **Projekto pavadinimas** | *Šiame lauke nurodomas projekto, kuriam įgyvendinti prašoma papildomo finansavimo, pavadinimas.* *Pildoma didžiosiomis ir mažosiomis raidėmis. (Laukas užpildomas automatiškai pagal projekto sutarties duomenis.)**Galimas simbolių skaičius – 150.**Nurodyti privaloma.* |

# PROJEKTO VYKDYTOJO DUOMENYS

|  |  |
| --- | --- |
| **Projekto vykdytojas** | *Nurodomas tikslus projekto vykdytojo pavadinimas arba ūkinę komercinę veiklą vykdančio fizinio asmens (toliau – fizinis asmuo) vardas, pavardė pagal projekto sutartį. Pildoma didžiosiomis ir mažosiomis raidėmis. (Laukas užpildomas automatiškai pagal projekto sutarties duomenis.)**Galimas simbolių skaičius – 150.**Įvedus daugiau simbolių, rodomas klaidos pranešimas.**Nurodyti privaloma.* |
| **Projekto vykdytojo kodas** | *Nurodomas projekto vykdytojo kodas, nurodytas Juridinių asmenų registre.**Lietuvos juridinių asmenų nurodomas 7 arba 9 simbolių kodas. Užsienio juridinių asmenų nurodomas nuo 5 iki 15 simbolių kodas.**Jeigu projekto vykdytojas yra fizinis asmuo, nurodoma jo gimimo data be tarpų formatu YYYYMMDD, simbolių skaičius – 8.* *(Laukas užpildomas automatiškai pagal projekto sutarties duomenis.)**Galima įvesti tik skaitmenis.**Įvedus raides ar mažiau nei 5, ar daugiau nei 9 simbolius, rodomas klaidos pranešimas.**Nurodyti privaloma.* |

# PAPILDOMO FINANSAVIMO TIKSLAS

|  |
| --- |
| **Papildomo finansavimo įgyvendinamam projektui prašoma, nes:** |
| □ | 3.1. Valstybės ar regiono projektą numatoma įgyvendinti didesnės apimties: pasiekti daugiau kiekybinių rezultatų ir (ar) įgyvendinti daugiau veiklų, jeigu dėl didesnės apimties projektas duotų daugiau socialinės ir (ar) ekonominės naudos, taip pat geriau prisidėtų siekiant veiksmų programos tikslų. |
| □ | 3.2. Dėl objektyvių priežasčių, kurios atsirado valstybės ar regiono projekto įgyvendinimo metu ir kurių buvo neįmanoma numatyti paraiškos rengimo, vertinimo, projekto atrankos ir sprendimo dėl projekto finansavimo priėmimo metu, padidėjo projekto sutartyje numatytų veiklų įgyvendinimuinustatytų projekto tinkamų finansuoti išlaidų suma. |
| □ | 3.3. Didinama valstybės ar regiono projekto finansuojamoji dalis, kai projekto tinkamų finansuoti išlaidų suma nesikeičia. |
| □ | 3.4. Atsiranda išlaidų, kurios susidaro projekto įgyvendinimo metu dėl ministerijos ir (arba) įgyvendinančiosios institucijos keliamų papildomų su projekto įgyvendinimu susijusių (pavyzdžiui, kai prašoma pateikti pažymas, turto vertinimo ataskaitą ar kt.), kurie nebuvo keliami paraiškos teikimo metu. |
| □ | 3.5. Su tarptautiniais partneriais įgyvendinamos naujos tarptautinių projektų veiklos pagal Europos Sąjungos Baltijos jūros regiono strategijoje, patvirtintoje EK 2012 m. kovo 23 d. komunikatu Nr. COM(2012) 128, numatytus tikslus. |

# PAPILDOMO FINANSAVIMO POREIKIO PAGRINDIMAS

|  |  |
| --- | --- |
| **4.1.** Kokių priemonių projekto vykdytojas ėmėsi, siekdamas sumažinti papildomų išlaidų sumą?  | *(Netaikoma, jei 3 dalyje pasirinktas 3.1 punktas).**Nurodykite, kokių priemonių projekto vykdytojas ėmėsi, siekdamas sumažinti papildomų išlaidų sumą (derybos, techninio projekto keitimas ar kitos priemonės)? Jeigu priemonių nebuvo imtasi, pagrįskite kodėl. Taip pat nurodykite, ar įgyvendinant projektą yra sutaupytų lėšų bei jų sumą (eurais), kurias būtų galima panaudoti finansuojant šiame prašyme numatytas išlaidas.*  *Galimas simbolių skaičius – iki 2000. Nurodyti privaloma.* |
| **4.2.** Ar papildomos išlaidos, kurioms prašoma papildomo finansavimo, bus patirtos iki išlaidų tinkamumo finansuoti laikotarpio, nustatyto projekto sutartyje, pabaigos? Jei numatomas poreikis pratęsti projekto išlaidų tinkamumo finansuoti laikotarpį, prašome nurodyti priežastį ir trukmę. | *(Netaikoma, jei 3 dalyje pasirinktas tik 3.3 punktas.)**Nurodykite, ar papildomos išlaidos bus patirtos iki išlaidų tinkamumo finansuoti laikotarpio, nustatyto projekto sutartyje, pabaigos? Jei numatomas poreikis pratęsti projekto išlaidų tinkamumo finansuoti laikotarpį, prašome nurodyti priežastį ir trukmę.**Galimas simbolių skaičius – iki 2000. Nurodyti privaloma.* |
| **4.3**. Ar dėl projekto vertės padidėjimo reikės įgyvendinti papildomas informavimo apie projektą priemones? Jei taip, kaip projekto vykdytojas įsipareigoja užtikrinti pasikeitusių privalomųinformavimo apie projektą reikalavimų įvykdymą? | *(Netaikoma, jei 3 dalyje pasirinktas tik 3.3 punktas.)**Nurodykite, ar dėl projekto vertės padidėjimo reikės įgyvendinti papildomas informavimo apie projektą priemones? Jei taip, nurodykite, kaip įsipareigojate užtikrinti pasikeitusių privalomų informavimo apie projektą reikalavimų įvykdymą?**Galimas simbolių skaičius – iki 2000. Nurodyti privaloma.* |

1. **PROJEKTO PAPILDOMŲ IŠLAIDŲ DETALIZAVIMAS** *(Jei 3 dalyje pasirinktas tik 3.3 punktas, pildomi tik 5-9 stulpeliai.)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Veiklos Nr.** | **Veiklos pavadinimas** | **Fizinis rodiklis** | **Biudžeto išlaidų kategorija** | **Projekto sutartyje skirta lėšų suma eurais (iš viso)** | **Papildomų išlaidų suma, eurais (iš viso)** | **Sutaupytos lėšos, eurais** | **Reikalingo skirti papildomo finansavimo suma, eurais** | **Projekto veiklai reikalingo papildomo finansavimo pagrindimas** |
| **Prašomos skirti lėšos/ Prašomas finansavimas, eurais** | **Projekto vykdytojo nuosavos lėšos, eurais** |
| **1** | **2** | **3** | **4** | **5** | **6** | **7** | **8.1** | **8.2** | **9** |
| *Nurodomas veiklos, kuriai įgyvendinti reikalingos papildomos išlaidos, numeris pagal projekto sutartį (pasirenkama iš sąrašo pagal projekto sutarties 1 priedo dalį „Projekto loginis pagrindimas“). Jei numatoma nauja veikla, šis stulpelis nepildomas.* | *Nurodomas projekto veiklos, kuriai įgyvendinti reikalingos papildomos išlaidos, pavadinimas (pasirinkus veiklos numerį 1 stulpelyje, šis laukas užpildomas automatiškai). Galimas simbolių skaičius – iki 400.* | *Nurodomas fizinio veiklos įgyvendinimo rodiklio (toliau – fizinis rodiklis), kuriam įgyvendinti reikalingos papildomos išlaidos, pavadinimas, mato vnt., siekiamas vnt. skaičius (skirtumas tarp jau suplanuotos reikšmės sutartyje ir planuojamos pasiekti reikšmės, skyrus papildomą finansavimą pagal projekto sutarties 1 priedo dalį „Projekto loginis pagrindimas“ arba nurodomas naujas fizinis rodiklis). Jei papildomas finansavimas reikalingas ne vienam fiziniam rodikliui pasiekti, sukuriamos papildomos eilutės. Galimas simbolių skaičius – 200.* | *Nurodoma biudžeto išlaidų kategorija, iš kurios būtų finansuojamos papildomos išlaidos .* | *Nurodoma projekto veiklai įgyvendinti skirta išlaidų suma nurodyta projekto sutartyje arba paskutiniajame projekto sutarties pakeitime* | *Nurodoma projekto veiklai įgyvendinti reikalinga papildomų tinkamų finansuoti išlaidų suma eurais.*  | *Nurodoma, kiek yra projekte sutaupytų tinkamų finansuoti lėšų, kurios galėtų būti panaudotos papildomoms išlaidoms finansuoti.*  | *Nurodomas prašomas finansavimas (ES ir BF lėšos). Skirtumas tarp 6 stulpelio ir 7 stulpelio yra bendra 8.1 ir 8.2 stulpelių suma.* | *Nurodomos projekto vykdytojo nuosavos lėšos. Skirtumas tarp 6 stulpelio ir 7 stulpelio yra bendra 8.1 ir 8.2 stulpelių suma.*  | *Pateikiamas paaiškinimas, kokioms išlaidoms bus skiriamas papildomas finansavimas, kodėl jis yra būtinas.* |
| (...) | (...) | (...) | (...) |  | (...) | (...) |  | (...) | (...) |
| **Iš viso:** |  |  |  |  |  |  |  |  |  |

# 6. STEBĖSENOS RODIKLIAI

*(Pildoma, jei keičiasi stebėsenos rodiklių reikšmės numatytos projekte arba atsiranda naujų stebėsenos rodiklių).*

|  |  |  |  |  |
| --- | --- | --- | --- | --- |
| **Stebėsenos rodiklio pavadinimas** | **Pasiekta reikšmė** | **Matavimo vienetas** | **Siektina reikšmė** | **Siektinos reikšmės pagrindimas** |
|  |
| *Nurodomas keičiamo arba naujo stebėsenos rodiklio pavadinimas.* *Nurodžius procentais matuojamą stebėsenos rodiklį, taip pat automatiškai nurodomi bazinis ir pokyčio stebėsenos rodikliai.**Galimas simbolių skaičius – 300. Nurodyti privaloma.* | *Nurodoma paskutiniajame patvirtintame ir apmokėtame mokėjimo prašyme pasiekta stebėsenos rodiklio reikšmė. Nurodyti privaloma.* | *Nurodomas stebėsenos rodiklio matavimo vienetas, pvz., kilometrai (km), valandos (h) ir pan. Galimas simbolių skaičius – 20. Nurodyti privaloma.* | *Nurodoma siektina stebėsenos rodiklio reikšmė, jei būtų skirtas prašomas papildomas finansavimas.* *Nurodyti privaloma.* | *Pateikiami siektinos reikšmės apskaičiavimo principai, kuriais remiantis galima būtų įsitikinti, kad siektina reikšmė reali ir bus pasiekta iki Stebėsenos rodiklių skaičiavimo apraše nurodyto pasiekimo momento.* *Nurodant šiuos principus, nepakanka pateikti nuorodą į kitame teisės akte ar strateginiame dokumente nustatytus įpareigojimus pasiekti vieną ar kitą stebėsenos rodiklio siektiną reikšmę; būtina nurodyti sąsajas su projekto loginiu pagrindimu (veiklomis, fiziniais rodikliais, biudžetu, įkainiais), projekto tęstinumo laikotarpiu ar kita paraiškoje nurodyta informacija, kuri patvirtintų siektinos reikšmės pagrįstumą įgyvendinant projektą ar projekto tęstinumo laikotarpiu (kaip projekto įgyvendinimo pasekmė).**Jei nurodyta projektų finansavimo sąlygų apraše, gali būti pateikiami stebėsenos rodiklio pasiekimo pagrindimo dokumentai.**Galimas simbolių skaičius – 2 000. Nurodyti privaloma.* |

**7. priedų sąrašas**

|  |  |  |  |
| --- | --- | --- | --- |
| **Eil. Nr.** | **Priedo pavadinimas** | **Lapų skaičius** | **Pateikimo****būdas** |
| *7.1.* | *Nurodomas pridedamo priedo pavadinimas didžiosiomis ir mažosiomis raidėmis.* | *Įrašomas priedo lapų skaičius*  | *Įrašomas pateikimo būdas, jei teikiama ne per DMS (el. paštu ar įgyvendinančiajai institucijai pristatyta popierinė versija, jeigu taip nustatyta projektų finansavimo sąlygų apraše)* |
| *7.2.* | (...) | (...) | (...) |

**8. PROJEKTO VYKDYTOJO DEKLARACIJA**

|  |
| --- |
|  Patvirtinu, kad:1. Šiame prašyme ir prie jo pridėtuose dokumentuose pateikta informacija, mano žiniomis ir įsitikinimu, yra teisinga.
2. Esu susipažinęs (-usi) su projekto finansavimo sąlygomis, tvarka ir reikalavimais, nustatytais projektų finansavimo sąlygų apraše. Jeigu keičiant projektų finansavimo sąlygų aprašą bus nustatyta naujų reikalavimų ir sąlygų, sutinku jų laikytis.
3. Įsipareigoju per įgyvendinančiosios institucijos nustatytą terminą pateikti jai reikiamą informaciją ir (arba) atlikti Lietuvos Respublikos ir ES atsakingų institucijų nurodytus veiksmus, vykdomus dėl projektų finansavimo sąlygų apraše nurodytų ir kitų Lietuvos Respublikos ir ES teisės aktų, reglamentuojančių veiksmų programos įgyvendinimą, taikymo.
4. Aš arba mano atstovaujamas projekto vykdytojas pateikimo dieną neturiu (neturi) su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba, jei projekto vykdytojas yra užsienyje įregistruotas juridinis asmuo arba užsienio pilietis, pagal atitinkamos užsienio valstybės teisės aktus, arba kiekvienu atveju skola neviršija 50 eurų *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai).*
5. Aš arba mano atstovaujamo projekto vykdytojo vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis (-ieji) narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti projekto vykdytojo apskaitos dokumentus, neturiu (-i) neišnykusio arba nepanaikinto teistumo arba dėl projekto vykdytojo per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams (šis apribojimas netaikomas, jei pareiškėjo veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui).
6. Mano atstovaujamam projekto vykdytojui, kuris yra perkėlęs gamybinę veiklą valstybėje narėje arba į kitą valstybę narę, netaikoma arba nebuvo taikoma išieškojimo procedūra.
7. Man arba mano atstovaujamam projekto vykdytojui netaikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo.
8. Mano atstovaujamam projekto vykdytojui nėra iškelta byla dėl bankroto ar restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms); man, kaip fiziniam asmeniui, arba mano atstovaujamam projekto vykdytojui, kuris yra fizinis asmuo, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos.
9. Man arba mano atstovaujamam projekto vykdytojui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*.
10. Jeigu projektas įgyvendinamas kartu su partneriu (-iais) ir jeigu įgyvendinant projektą bus patiriamos PVM išlaidos, kurios yra tinkamos finansuoti iš ES struktūrinių fondų ir (arba) Lietuvos Respublikos biudžeto lėšų, patvirtinu, kad jungtinės veiklos sutartimis ar kitais būdais užtikrinsiu, kad įgyvendinant projektą numatomos įsigyti prekės, paslaugos ar darbai bus skirti neekonominei partnerio veiklai ir Lietuvos Respublikos pridėtinės vertės mokesčio įstatymo 20–26, 29, 33 straipsniuose nustatytoms veiklos rūšims (*ši nuostata nėra taikoma užsienyje registruotiems juridiniams asmenims arba užsienio piliečiams*).
11. Man arba mano atstovaujamam projekto vykdytojui yra žinoma, kad užsienyje sumokėto Lietuvos Respublikos apmokestinamojo asmens PVM negalima susigrąžinti pasinaudojus Valstybinės mokesčių inspekcijos prie Lietuvos Respublikos finansų ministerijos Elektroninių prašymų priėmimo sistema (EPRIS), o susigrąžinus PVM reikia nedelsiant apie tai informuoti įgyvendinančiąją instituciją.
12. Mano arba mano atstovaujamo projekto vykdytojo, kaip ūkinę ir (arba) ekonominę veiklą vykdančio fizinio asmens, ar mano, kaip projekto vykdytojo vadovo ar įgalioto asmens, privatūs interesai yra suderinti su visuomenės viešaisiais interesais.
13. Projekto įgyvendinimo metu bus užtikrintas horizontaliųjų principų (darnaus vystymosi, moterų ir vyrų lygybės ir nediskriminavimo) laikymasis.
14. Man nežinomos kitos šioje deklaracijoje nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas 2014–2020 metų struktūrinių fondų lėšų finansavimo laikotarpiu.
15. Sutinku užtikrinti prašyme nurodytą nuosavų lėšų (įnašo) sumą tinkamoms finansuoti išlaidoms apmokėti ir užtikrinti visų kitų projektui įgyvendinti reikalingų išlaidų (tarp jų ir netinkamų finansuoti) apmokėjimą.
16. Esu informuotas (-a), kad Europos Audito Rūmų, Europos Komisijos, Finansų ministerijos ir tarpinių institucijų, Viešųjų pirkimų tarnybos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos ir Lietuvos Respublikos konkurencijos tarybos atstovai ir (ar) jų įgalioti asmenys audituotų ar tikrintų mano, kaip projekto vykdytojo, ūkinę ir finansinę veiklą, kiek ji yra susijusi su projekto įgyvendinimu. Sutinku, kad minėtos institucijos veiksmų programos administravimą reglamentuojančių teisės aktų nustatytoms funkcijoms atlikti prašytų ir gautų visą reikalingą informaciją apie mane, mano atstovaujamą pareiškėją, paraiškoje nurodytus asmenis iš valstybės, užsienio registrų ir institucijų duomenų bazių bei kitų juridinių asmenų valdomų įmonių mokumo ir kreditingumo bazių.
17. Esu informuotas (-a), kad prašymas gali būti atmestas, jeigu su juo pateikti ne visi prašomi duomenys (įskaitant šią deklaraciją).
18. Esu informuotas (-a), kad prašyme pateikti duomenys bus apdorojami ir saugomi ES struktūrinės paramos kompiuterinėje informacinėje valdymo ir priežiūros sistemoje ir Valstybės biudžeto apskaitos ir mokėjimų sistemoje.
19. Esu informuotas (-a), kad informacija apie mano arba mano atstovaujamo projekto vykdytojo pateiktą prašymą (vardas, pavardė arba pareiškėjo pavadinimas, projekto pavadinimas, trumpas projekto aprašymas, paraiškos kodas ir prašomų skirti finansavimo lėšų suma), taip pat prašymo vertinimo rezultatai, priimti sprendimai skirti papildomą finansavimą arba neskirti, informacija apie sudarytą projekto sutartį ir projektui skirtų finansavimo lėšų suma, informacija apie įgyvendinant projektą sukurtus produktus (jeigu jų skelbimas neprieštarauja Lietuvos Respublikos teisės aktams) būtų skelbiami svetainėje www.esinvesticijos.lt.
 |

|  |  |  |  |  |
| --- | --- | --- | --- | --- |
|   |   |  |   |   |
| (Projekto vykdytojo vadovo arba jo įgalioto asmens pareigų pavadinimas)  |  |  | (vardas, pavardė)  |

1. Prašymo skirti papildomą finansavimą forma skelbiama Europos Sąjungos struktūrinių fondų svetainėje [www.esinvesticijos.lt](http://www.esinvesticijos.lt). Jei DMS funkcinės galimybės nėra realizuotos, projekto vykdytojas prašymą teikia naudodamasis DMS komunikavimo funkcionalumą.. [↑](#footnote-ref-1)